כבכל שנה ממתין עולם העיצוב להכרזה של ענקית הצבע PANTONE על צבע השנה. בעוד הגשמים העזים מבוששים להגיע, ממטירות החברות טרנדים ותחזיות שנתיות ללא הרף, ואין ספק כי לצבע משקל רב בהתוויית החידושים והיצירתיות בעולם זה. השנה נבחר לעטר את 2018 האולטרה סגול PANTONE 18-3838. בדרמטיות שלו הוא משדר יצירתיות, ויש לו גם אסוציאציה קוסמית ורוחנית. בעזרת גוון שמימי, שחותר לגלות את מסתרי היקום, להניע להבעה אמנותית ולאקספרסיוניזם מסוג חדש, לדרבן המצאות וגילויים מרעישים, מקווה חברה לעורר הדים והשראה בכולם.
מסורת חשיפת צבע השנה היא הרבה יותר מאופנה חולפת, ומתיימרת להנחיל ערכים ולהניע לפעולה. בשנים החולפות היו הבחירות תערובת אקלקטית ואוורירית של צבעי פסטל בהירים, ובשנה האחרונה חלה תפנית עם ירוק רענן וחיוני, שלו אינטרפרטציה חובקת עולם וטבע.
"אנו חיים בתקופה שמצריכה חשיבה יצירתית, השראה ומעוף על כנפי הדמיון", מסבירה לטריס אייזמן, מנהלת בכירה ב"פנטון", "דרך ביקורת סמויה על העולם הרווי בגירויים בו אנו חיים, מקווים שם כי הגוון שבו הכחול מנצח על האדום (אולי גם כאלגוריה למלחמת הטוב ברע) ירחיב את הפוטנציאל ואת המודעות, ויניע לחקור ולתור את הגלקסיה, שבה עולמנו הצר הוא אך חלקיק מזערי. בבחינת המיקרוקוסמוס, הם מבקשים להעניק השראה שתביא למחשבה מחודשת, תדרבן לחשיבה ולהתנסות עצמאית, ותחזיר את הקסם של פעם".
עבודת אמנות של דוד פולונסקי, להשיג ב"פחות מאלף"
בפנטון מקווים שהחדרת הגוון הסגול במנות גדולות תסייע לאלה המבקשים מפלט מהעולם הפשטני, שבע הגירויים. או כפי שמגדירה לורי פרסמן, סגנית נשיא פנטון: "גוון השנה מסמל הרבה מעבר למה שאופנתי, ומהווה שיקוף למה שעולמנו זקוק לו כיום".
"זהו צבע נועז ודרמטי, ככה שהוא יכול לבוא לידי ביטוי בפריטי אמנות על הקיר או באביזרים משלימים כמו כריות נוי עם עיטורים, אגרטלים, תאורת אווירה", מסבירה המעצבת שלומית זלדמן. "אני בספק אם הקהל הישראלי יאמץ את המגמה הסגולה. זהו גוון נועז ביותר, מה גם שהוא מקטין את החלל. אולם במינונים קטנים הוא בהחלט יכול לעשות את העבודה ולהכניס נגיעות דרמטיות לחללים גדולים, להוסיף רובד של שמחה לבתים יותר מונוכרומטיים או על גווני השמנת למיניהם".
לא חייבים בסגול... אם אתם מעוניינים לצבוע את הבית, כאן תמצאו צבעים מומלצים.
חושבים לשפץ או לשדרג את הבית? לפרוייקט שיפוץ בהיקף גדול פנו לקבלנים המומלצים שלנו, לשיפוץ בהיקף קטן כנסו לרשימת השיפוצניקים שבדקנו. בהצלחה!
האם מעצבת פנים יכולה להגיש היתרי בניה לעיריה או רק אדריכל?